Nyt kapitel i DSB-skandale: Waterfront anmeldt til politiet - Krimi | www.bt.dk
BT TV BTshop BT retter E-avis Bestil abonnement Annoncer Send tip Ledige stillinger Cookie- og Privatlivspolitik Krimi Nyt kapitel i DSB-skandale: Waterfront anmeldt til politiet
Sanne Fahnøe 22. jan. 2013 - kl. 20:38 Del Tweet
Pr-bureauet Waterfront er nu meldt til politiet for at overvåge medarbejderes emailkonti. Foto: Martin Sylvest Andersen
Pr-bureauet Waterfront er blevet meldt til politiet for ulovlig overvågning af tidligere ansattes private emails. Det oplyser advokat Snorre Andreas Kehler fra Advokatfirmaet SJ Law til DR Nyheder.
- Jeg kan bekræfte, at jeg repræsenterer en tidligere ansat i Waterfront, og at vedkommende har taget initiativ til at politianmelde virksomheden, siger Snorre Andreas Kehler.
Waterfront kom for alvor i offentlighedens søgelys, da det blev afsløret, at bureauet blev betalt af DSB for at forsøge at påvirke freelance-journalist Lars Abild til ikke at skrive sine stærkt kritiske artikler om det statsejede selskab. Det gjorde de ved at give ham så mange opgaver, at han ikke ville have nok tid til at grave i DSB.
DSB betalte for at stoppe kritisk journalist
Anmeldelsen blev indgivet mandag, men det fremgår ikke, hvem der har anmeldt Waterfront til politiet. Firmaet skulle ifølge anmeldelsen have overvåget ansattes private emailkonti, oplyser advokaten.
Ifølge DR skrev Waterfronts direktør, Lars Poulsen, i en mail til en underdirektør i DSB, at Lars Abild lider af en sygdom, der betyder, at han ikke kan passe et arbejde med almindelige arbejdstider. Det tidligere har fået Lars Abild til at overveje en politianmeldelse af Waterfront.
- Da jeg så den her udvikling i aftes, blev jeg ked af det og forarget. Jeg har tænkt mig at gå til en advokat og Datatilsynet og lave en politianmeldelse, sagde han efter DR's afsløring af den mail, som Waterfronts direktør havde skrevet til DSB om yderst personfølsomme oplysninger.
RELATEREDE: DSB-skandalen: Journalist overvejer at anmelde PR-bureau
Lars Abild: Jeg har været for naiv Derfor er Lars Abild så farlig for DSB
Sådan! Astronaut-Andreas er landet sikkert på rumstationen5156 2
Jes Dorphs kone frygtede det værste - men så væltede det ind med sympati3610 3
Østrig og Tyskland har åbnet grænserne: Nu strømmer flygtningene ind BTs fodbold-kommentator: Brug for en ny landstræner Albanerne tog billede med drone-manden: Olsen væmmes Verdenskendt pianist dræbt: Sendte besked om problemer til eks-manden kort før sin død Kærligheden brast: Lars Von Trier skal skilles Dansk Bank spiller hovedrolle i ny skatteskandale Se flere BT Plus